นักวิจัยเยอรมนี คิดค้นพัฒนาวิธีการทำให้ใยแมงมุมธรรมดา แข็งแรงมากกว่าเดิมถึง 3 เท่า
ท่านใดที่ชื่นชอบภาพยนตร์เรื่อง Spiderman คงจะคิดว่าไม่มีทางที่ใยแมงมุมเส้นเล็กๆ บางๆ ที่ปล่อยออกมานั้น จะช่วยรับน้ำหนักยอดมนุษย์แมงมุมใ
ตามปกติ ใยแมงมุมธรรมดาๆ นั้นจะเหนียวทนทานและมีน้ำหนักเบากว่าเหล็กอยู่แล้วนะครับและยิ่งเวลานี้นักวิทยาศาสตร์ที่เยอรมนียังสามารถคิดค้นวิธีทำให้ใยแมงมุมธรรมดาดังกล่าวมีความแข็งแรงมากกว่าเดิมถึง 3 เท่า ด้วยการเพิ่มโลหะบางชนิดเข้าไปในใยแมงมุม รายงานของนักวิจัย Seung-Mo Lee และเพื่อนร่วมงานที่สถาบันวิจัย Max Planck Instituteof Microstructure Physics ในเยอรมนี ซึ่งตีพิมพ์อยู่ในวารสาร JournalScience อธิบายว่า เมื่อเพิ่มธาตุสังกะสี ไทแทเนียมหรืออลูมิเนียมเข้าไปในใยแมงมุม จะช่วยให้เส้นใยนั้นต้านทานการฉีกขาดหรือการเปลี่ยนรูปได้ดีขึ้นซึ่งวิธีนี้สามารถนำมาใช้ในการผลิตเสื้อผ้าที่มีความยืดหยุ่นทนทานสูงรวมทั้งเครื่องมือแพทย์ต่างๆ เช่น เส้นไหมที่ใช้ในการผ่าตัด หรือผลิตกระดูกและเส้นเอ็นเทียมได้ นักวิจัยกลุ่มนี้ใช้กระบวนการที่เรียกว่าการแตกตัวของชั้นอะตอม ซึ่งไม่เพียงแต่เคลือบใยแมงมุมด้วยสารโลหะเท่นั้นแต่ยังเป็นการทำให้อะตอมบางตัวของโลหะนั้นเจาะเข้าไปในเส้นใย และทำปฎิกิริยากับโครงสร้างโปรตีนในใยแมงมุมเกิดเป็นใยแมงมุมแบบใหม่ที่มีความแข็งแรงทนทานเป็นพิเศษ คุณลีบอกว่าได้รับแรงบันดาลใจเรื่องนี้จากการศึกษาชิ้นส่วนที่แข็งแรงที่สุดของตัวแมลงบางชนิด เช่น ขากรรไกรของมดและตั๊กแตนบางพันธ์พบว่าชิ้นส่วนนั้นมีธาตุสังกะสีประกอบอยู่ในระดับสูงจึงมีความแข็งแรงทนทานเป็นพิเศษ แม้คุณสมบัติด้านความเหนียวของใยแมงมุมจะอยู่ในความสนใจของนักวิทยาศาสตร์มานานแล้วแต่การผลิตใยแมงมุมเพื่อการพาณิชย์นั้นเป็นเรื่องยากเพราะแมงมุมที่เลี้ยงไว้เพื่อผลิตเส้นใย มักจะกินแมงมุมกันเอง ดังนั้นบรรดานักวิทยาศาสตร์จึงพยายามอย่างยิ่งที่จะคิดหาวิธีผลิตใยแมงมุมโดยไม่ต้องใช้ตัวแมงมุมเข้ามาเกี่ยวข้องซึ่งรวมถึงการลอกเลียนแบบวิธีปั่นเส้นใยของแมงมุม หรือการสร้างเส้นใยจากนมของแพะ ที่ผ่านการตบแต่งพันธุกรรมด้วยการใส่ยีนพิเศษของแมงมุมเข้าไปในแพะตัวนั้นก็ไม่รู้ว่าเส้นใยที่ออกมาจะเรียกว่าใยแมงมุมหรือใยแพะดี แต่ที่แน่ๆถ้าเกิดในอนาคต นักวิทยาศาสตร์สามารถผลิตใยแมงมุมแบบยืดหยุ่นทนทาน ไม่ขาดง่ายเหมือนใยของเจ้ามนุษย์แมงมุมขึ้นมาได้จริงๆเราอาจจะได้เห็นบรรดาแฟนพันธ์แท้ Spidermanออกมาห้อยโหนโจนทะยานเพ่นพ่านอยู่ตามยอดตึกต่างๆ กันให้วุ่นก็เป็นได้